PPKE BTK

**PÁZMÁNY SZENIOR EGYETEM**

2019 tavaszi szemeszter

**Budapest arculatai**

*Tudományág:* interdiszciplináris

„A város megkövült emlékezet: minden darabja közelebbi vagy távolabbi múltról ad hírt. Hasonlít az emlékezethez azért is, mert rétegződik, rakódik az idők folyamán, az újabb elnyomja a régit, ami később már csak ritkán és töredékesen tör elő. És végül hasonlít azért is, mert – akár az emlékezetben – a városban is felfedező utakra indulhatunk; amott csak az eszméletünkben, az elfelejtett, de felidézhető múltban, emitt a térben és az időben.” (Granasztói Pál) Kultúrtörténeti előadássorozatunk a főváros múltját és jelenét, keletkezésének és alakulásának folyamatát, egészét és részeit, építészeti remekléseit, továbbá egykori és mai is vonzó negyedeit kívánja bemutatni. A régi és mai várost többféle szempontból, az építészeti örökség, valamint a művészeti ábrázolások segítségével fogja láttatni, felidézve a valóságos, illetve az emlékezetünkben, képzeletünkben élő Budapestet is.

Az előadások **keddi** napokon 17 órakor kezdődnek és 18.30-kor fejeződnek be.

|  |  |  |
| --- | --- | --- |
| **Dátum** | **A kurzus előadásai** | **Előadó** |
| Febr. 12. | Építészet, gazdaság, politika – a főváros virágkorai és hányattatásai | Kelecsényi Kristóf |
| Febr. 26. | Egy városrész hányattatásai a kadarkától a Kádár-korig. A Tabán példája | Saly Noémi |
| Márc. 12. | A Magyar Nemzeti Múzeum körüli palotanegyed | Rozsnyai József |
| Márc. 26. | A polgári demokrácia fellegvára: a kávéház  | Saly Noémi |
| Ápr. 9. | “Budán lakni világnézet” (A főváros Krúdy, Kosztolányi, Márai, Ottlik és Lengyel ábrázolásában) | Hörcher Ferenc |
| Máj. 7. | “Fényrajzok”: a főváros képei a fotóművészetben és a kortárs szépirodalomban  | Radvánszky Anikó –Telek Ágnes |